Okinoshima

|  |  |
| --- | --- |
| Sijainti | 
MunakataFukuokan prefektuuri Japani |
| Vesialue | 
JapaninmeriView and modify data on Wikidata  |
| Korkein kohta | 
244 mView and modify data on Wikidata  |
| Pinta-ala | 
0,7 km² |
| Suojelualue | 
Genkai Quasi-National Park (en) (käännä suomeksi)View and modify data on Wikidata  |

Väestö| Luokitus | 
Luonnonmuistomerkki, UNESCOn maailmanperintöluettelokohde (2017)View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Okinoshima** on saari Munakatan kaupungin rannikolla Fukuokan prefektuurissa Japanissa. Saari on tunnettu siellä 300-luvulta 800-luvulle harjoitetuista uskonnollisista menoistaan ja siihen liitetään edelleen uskonnollisia tabuja, joiden takia esimerkiksi naisten pääsy saarelle on kielletty. Saari lisättiin vuonna 2017 Unescon maailmanperintöluetteloon.

Maantiede
---------

Okinoshima sijaitsee merellä noin 50:n meripeninkulman päässä Fukuokasta koilliseen Etelä-Japanissa. Hallinnollisesti se kuuluu Munakatan kaupunkiin. Pinta-alaa saarella on noin 0,7 km². Suurta osaa saaresta peittää metsä ja sen harvat rakennelmat ovat satama, Okitsun pyhättö ja majakka. Saari on tärkeä merilintujen pesimäpaikka ja niiden joukkoon kuuluu vaarantunut töyhtömurri. Uhan merilinnuille Okinoshimassa muodostavat laivojen mukana saarelle saapuneet rotat, jotka syövät lintuja, sekä niiden munia ja poikasia. Saarella uskotaan olevan sekä mustarottia, että isorottia.

Uskonto
-------

Okitsun pyhättö.
Okinoshiman saarella sijaitsee Okitsun pyhättö ja saareen liittyy useita vanhoja šintolaisia uskonnollisia menoja. Saarella on rukoiltu purjehtivien laivojen turvallisuuden puolesta 300-luvulta jaa. 800-luvulle. Tuolloin alueella oli tiheät meriyhteydet muualle Itä-Aasiaan. Menoihin liittyi erilaisten esineiden uhraaminen, joita on sittemmin löytynyt arkeologisissa kaivauksissa noin 80 000 kappaletta. Saareen liittyvät tunnetut rituaalit kuvastavat japanilaisen kotoperäisen uskonnon kehittymistä. Saaren uskonnolliseen merkitykseen takia siihen on liitetty tabuja, joista osaa harjoitetaan edelleen. Saarella asuu pappeja ja naisten vierailut saarella on kielletty. Miehetkin pääsevät saarelle vain kerran vuodessa. Saari lisättiin vuonna 2017 Unescon maailmanperintöluetteloon.

Lähteet
-------

1. ↑ . Tieto on haettu Wikidatasta.
2. 1 2  Sacred men-only island set to be granted UNESCO World Heritage status *The Japan Times*. Viitattu 4.6.2017. (englanniksi)
3. ↑  Mikko Paakkanen: Naisilta kielletty saari pääsemässä Unescon maailmanperintö­luetteloon *HS.fi*. Viitattu 4.6.2017.
4. ↑  Andrew S. Wright: Healing Okinoshima Island – Restoring a sacred Japanese landscape overrun by rats is no mean feat. *National Geographic*. International League of Conservation Photographers. Viitattu 4.6.2017. (englanniksi)
5. ↑  Ancient Rituals on Okinoshima *Sacred Island of Okinoshima and Associated Sites in the Munakata Region*. World Heritage Promotion Committee of "Okinoshima Island and Related Sites in the Munakata Region".  Arkistoitu 17.5.2017. Viitattu 4.6.2017. (englanniksi)
6. ↑  Sacred Island of Okinoshima and Associated Sites in the Munakata Region *UNESCO World Heritage Centre*. United Nations. Viitattu 10.7.2017. (englanniksi)